Voto

Voto Espainiako Kantabriako udalerria da. 2005ean 2.290 biztanle zituen eta 77,7 km²-ko azalera du. Kokapenari dagokionez, iparraldean Bárcena de Cicero eta Colindres udalak ditu; hegoaldean, berriz, Ruesga eta Ramales de la Victoria. Ekialdean eta mendebaldea, Limpias eta Ampueroko udalak eta Solorzanokoa daude hurrenez hurren.

Natura 
Udal hau Kantabria iparraldeko handienetariko bat da eta mendi inguruan egotearen ondorioz, bertako natura-ondarea oso aberatsa da. Bi itsasadar adierazgarri ditu: Limpiaskoa eta Radakoa. Biak Santoña, Victoria eta Joyeleko paduretako parke naturalean daude. Radakoa, zehazki, Clarín eta Clarón ibaien estuarioa da.

Bertako Herriak 
Votoko udalerria osatzen duten herriak honakoak dira:

 Bádames (Herriburua).
 Bueras.
 Carasa (456 biztanle).
 Llánez (36 biztanle).
 Nates.
 Padiérniga.
 Rada.
 San Bartolomé de los Montes.
 San Mamés de Aras
 San Miguel de Aras.
 San Pantaleón de Aras.
 Secadura.

Ondare kulturala 
Ondare kulturaltzat jo daitezkeen haitzuloak bi dira. Alde batetik "Cobrantes" kobazuloa,San Miguel de Arasen dagoena, beste aldetik "El Otero" koba, Secaduran dagoena.

Haitzuloez aparte, bi eraikin daude Voton arreta berezia merezi dutenak: San Carlos kondearen jauregia Valdelastrasen dago (Secadura) eta ondasun higiezina aipagarria da. Beste eraikina Velasco etxea da. Etxe hau Angustinako auzoan dago (Carasa) eta oso garrantzitsua bilakatu zen 2007tik aurrera Kantabriako ondare kulturalean sartu zelak. XVII. mendeko arkitektura estilokoa denez, oso ederra da, baina urteak direla eta, oso egoera txarrean dago.

Demografia

Ekonomia 
Biztanleriaren %28'2k lehenengo sektorean egiten du lan: nekazaritza, abeltzaintza... Bigarren eta hirugarren sektoretan lan egiten duen ehunekoa antzekoa da (%29'6 industrian eta %29'4 zerbitzu sektorean). Azkenik, geratzen den &12'8k eraikuntzan egiten du lan.
Votoren ekonomia asko hazi da azken urteotan, atzerriko jende ugari (Bizkaikoa batez ere) han erosi egin duelako bere "bigarren etxea".

Ikus, gainera 
 Club de Remo Carasa-Voto
 Kantabriako udalerrien zerrenda

Kanpo estekak 
  Votoko Juntaren webgunea.

Voto